Sefarditas

Os sefarditas (en hebreu יהודי ספרד) son os chudieus orichinarios d'a Peninsula Iberica, ixemenatos dende fins d'o sieglo XV por diferents países d'Europa y d'a resta d'a cuenca mediterrania. En a diaspora desarrolloron una luenga romanz dita chudeocastellano, que en o sieglo XX han ito deixando de charrar. Son seguidors d'o chudaísmo ortodoxo.

Pero si tradicionalment s'ha incluyiu tota la diaspora iberica en un solo grupo, la investigación historiografica moderna revela que aquel mundo que se creyeba homogéneo, en realidat estaba dividiu en dos grupos clarament diferenciaus: los sefardís —procedents d'os países d'a Corona castellana—; y los katalanim (orichinarios d'a Corona Aragonesa). Quan a l’Imperi otomà es parlava català. El Nacional. 2022  Entorn de la història de la llengua. Joan Miralles i Monserrat, Josep Massot i Muntaner. Ed. L'Abadia de Montserrat, 2001. Pach. 90-91. ISBN 8484153096Pons, Marc, La diáspora judeocatalana: ¿sefardíes o katalanim? eSefarad. 2021. https://esefarad.com/?p=108306 Sicilia antiqua : International Journal of Archaeology : XIII. Ebrei catalani nel Regno di Sicilia (XIII-XV sec :). Nicolo Bucaria. Fabrizio Serra Editore, 2016}} Dau que las comunidaz sefarditas yeran poblacionalment mas grans que las katalanim, tot y conservar particularidaz, con o pas d'os sieglos, estas zagueras se fueron mesclando en as primeras.

 Luenga 

Os chudieus d'Al-Andalus enantes d'a reconquiesta parlaban arabe, pero en os primers sieglos de dominio musulmán conservaban o romanz autoctono mozarabe. En a Marca Superior tenemos o testimomio d'Ibn Chabirol (1021-1070) que diz que a metat charraba en romanz (bi l-rumiyyal) y l'atra metat en arabe, y retraye a los chudieus de Zaragoza que uns charren idumeu (romanz) y atros kedar (arabe) y no parlen hebreu.Leopoldo Peñarroja Torrejón Romance nativo del valle del Ebro y de la Frontera Superior de Al-Ándalus. Aragón en la Edad Media XX, 2008

En os reinos cristianos y chusto enantes d'a expulsión parlaban os romances d'as rechions d'orichen, y por eixemplo existe a teoría que en Aragón y Ribera Navarra charraban un chudeoaragonés (en realidat os textos medievals d'as comunidaz de Tudela y Tarazona amuestran que yera o mesmo lenguache que o d'os cristianos pero con lexico asociato a la vida d'os chudieus). En as primeras anyatas dimpués d'a expulsión os chudieus sefarditas de diferents zonas se manteneban en barrios u carreras deseparatas con sinogas propias en ciudaz on s'heban establito como Tesalonica y como deciban os viachers que i pasaban yera posible sentir "toz os accentos d'Espanya".

Con o tiempo os diferents romances d'as zonas d'orichen d'os sefarditas converchioron en un lenguache de base castellana, o chudeocastellano. Se sabe que o chudeocastellano de Tesalonica teneba aragonesismos y que conserbaban a f- inicial en cuenta d'aspirar-la,Rafael Lapesa. "HISTORIA DE LA LENGUA ESPAÑOLA". Editorial Gredos. (1981) y talment d'a parla sefardita d'atras localidaz balcanicas, o mesmo se'n podría decir. Os sefarditas que proveniban de Portugal manimenos mantenioron o chudeoportugués.

Os sefarditas que s'establioron en Francia en o sieglo XIX prenioron a luenga francesa, mientres os sefarditas d'os países musulmans y costas d'a Mar d'o Norte seguiban mantenendo o chudeocastellano. En o sieglo XX as mortaleras d'a Segunda Guerra Mundial, a emigración ta Israel y atros factors han feito que o chudeocastellano siga un lenguache en camín de desapareixer.

 Historia 
Os chudieus d'Hispania ya fuoron perseguitos en o Reino Visigodo de Toledo cuan os visigodos se convirtioron a lo catolicismo. Os musulmans lis dioron o estatuto de Dhimmi, protechitos.

Os almuades los persiguen en o S XII y emigran ta o norte, on obtienen estatutos aventallosos y fan un paper important en a economía d'o sieglo XIII como comerciants, financiers, consellers y achents d'os sobirans.

En 1391 bi ha mortaleras en Andalucía, Toledo y a Corona d'Aragón comparables a los pogroms modernos. Cuan as mortaleras de 1391 muitos chudieus s'establixen en Tudela, on a situación yera mes tranquila. Muitos chudieus se converten a lo cristianismo pero a población cristiana desconfía d'estas conversions. A diaspora sefardita fuera d'a Peninsula Iberica ya encomenzó en as mortaleras de 1391.
En zaguerías d'o sieglo XV Espanya yera o zaguer país cristiano d'Europa occidental on persistiba una comunidat chudieva numerosa y con cierto grau de prosperidat, encara que menor que en sieglos anteriors. Se calcula que en yeran uns 200.000 u mes, sin contar os conversos. O 30 de marzo de 1492 os reis catolicos decretan a expulsión d'os chudieus d'Espanya. O 30 de marzo de 1492 toz heban acceptato o baptismo u ya se'n heban ito.

Dende a expulsión d'Espanya uns 100.000 sefarditas s'establioron en Portugal, (on cinco anyatas mes tarde fuoron baptizatos a la fuerza), en o sud d'Italia. Arriboron en Sicilia chudieus sefarditas que se sumoron a los chudieus que ya i heba, pero Sicilia feba part d'Espanya y yera un puesto on se podeba aplicar o decreto d'expulsión. Muitos sefarditas rematoron arribando en l'Imperio Otomán, en Marruecos y en os Países Baixos. Dende fins d'o sieglo XV a Inquisición espanyola persigue a los conversos.

En bels países d'acollita on i heba comunidaz os sefarditas absorbioron a ixas comunidaz, y d'esta traza en l'Imperio Otomán os chudieus bizantins que parlaban griego s'asimiloron a los sefarditas. En Marruecos i heba distinción entre os chudieus que i yeran dende feba bels sieglos y os chudieus sefarditas, que acaboron predominando y asimilando a los anteriors en ciudaz d'o norte como Tetuán. En Siria i heba coexistencia entre comunidaz de chudieus orientals locals arabofonos y chudieus sefarditas. O exodo sefardita condució a la formación de comunidaz chudievas en Tierra Santa muito anteriors a lo estato d'Israel.

Estioron os primers chudieus en plegar t'America. O barrio d'o Bronx (Nueva York) estió un barrio de chudieus sefarditas, en parte provinients d'Esmirna, pero pronto a emigración chudieva askenazí se fació mes important que no pas a sefardita y os sefarditas quedoron en minoría u s'asimiloron a los askenazís.

En a Segunda Guerra Mundial a mas gran part d'os sefarditas de Tesalonica fuoron exterminatos en o Campo de Concentración d'Auschwiz. Os chudieus de Ragusa fuoron exterminatos en o Campo de Concentración de Jasenovac. Bel sefarditas d'os Balcans consiguioron refuchiar-sen en Bulgaria u Israel, en bel caso con a colaboración amagata u indirecta d'a Espanya Franquista.

Dimpués d'a independencia de Marruecos y Archelia muitos sefarditas emigroron ta Francia (por eixemplo os creyadors d'o FNAC), u ta Israel. O solo país d'o norte d'Africa con una comunidat chudieva encara lumerosa ye Marruecos. En a Guerra de Bosnia os chudieus de Sarajevo fuyoron d'a ciudat.

 Referencias 

 Bibliografía 
 Jean Sellier. "Atlas de los pueblos de Europa Occidental". Editorial Paidós.
 Juan Ramón Azaola "El pueblo judío. Odisea a través de los siglos". Folio. Ediciones del Prado.

Categoría:Pueblos chudieus
Categoría:Pueblos latinos
Categoría:Etnias d'Israel
Categoría:Etnias d'Espanya